На основу Правилника о суфинансирању пројеката за оставривање јавног интереса у области јавног информисања ( „Сл. гласник РС“ бр.6/24) на основу члана 20. став 3. Комисија за спровођење Конкурса за суфинансирање пројеката за остваривање јавног интереса у области јавног информисања на територији општине Нова Варош у 2024. години формирана је на основу бодовања пријавних образаца за чланове комисије

БИОГРАФИЈЕ КАНДИДАТА ЗА ЧЛАНОВЕ СТРУЧНЕ КОМИСИЈЕ

1. **Јован Буковала** из Београда, у новинарству је од 2019. године од када ради као истраживач – сарадник на филозофском факултету Универзитета у Београду. По образовању је докторанд студија културе и медија/медијског права. Учесник је многих обука, курсева и семинара у области јавног информисања и медија, као и предавач на догађајима међународног значаја.

Остварени бодови по попуњеном образцу пријаве за члана комисије: 80.

2. **Едиб Хонић** из Новог Пазара, дипломирани политиколог, више од тридесет и пет година ради у медијима и то Радио Нови Пазар, РТС Београд, Регионална ТВ Нови Пазар, ТВ 5 Ужице. Био је дописник националних медија из Београда и Сарајева.

Члан је Удружења новинара Србије. Добитник је Златне значке 2022 – Културно просветне заједнице Србије. Дипломирао је на Факултету политичких наука у Сарајеву.

Остварени бодови по попуњеном образцу пријаве за члана комисије: 88.

3. **Теодора Пејчић** из Доње Трнаве, у новинарству је од 2016. године, а од 2018. године ради као новинар у Радију Срце. Учесник је неколоко обука из области јавног информисања и медија, а била је и предавач на манифестацији “Студентско љето 2021“ у Маглају, БИХ.

Остварени бодови по попуњеном образцу пријаве за члана комисије: 58.

4. **Драган Пејчић** из Доње Трнаве, има завршену средњу пољопривредну школу и више од 30 година рада у струци. Радио је за Радио 016 Лесковац, Радио срце, Срце маркетинг и тренутно је запослен у Медијско хуманитарно – едукативном удружењу „Ансамбл срце“.

Учесник је већег броја семинара, курсева из области медија, и учествовао је као предавач на догађају од међународног значаја у области јавног информисања.

Остварени бодови по попуњеном образцу пријаве за члана комисије: 80.

5. **Даница Гудурић** из Прибоја, више од 30 година ради у медијима и то као новинар у ЈП Штампа Радио и Филм Бор, као као новинар у Информативном центру Прибој и главни и одговорни уредник у Радио Лим.

Добитница је награде на интернационалном фестивалу ИНТЕРФЕР – 2003. године у Сомбору – „Златна повеља“ за прву награду и 2013. године за треће место на истом фестивалу, као и награда за друго место на Фестивалу Заједница удружених радио станица Србије 1997. године. Дипломирала је на Факултету политичких наука у Београду.

Остварени бодови по попуњеном обрасцу пријаве за члана комисије: 81.

6. **Фахрудин Кладничанин** из Новог Пазара, дипломирани политиколог, дипломирао је на Универзитету Сингидунум. 15 година радиo у медијима и то Медиа центар у у Београду, РТВ Нови Пазар, Санџак медиа, Емедиа груп и као главни и одговорни уредник портала hava.rs.

Аутор/уредник је преко осамдесет медијских садржаја за потребе телевизије, радија интернет портала и штампе који третирају различите теме, као што су: родна равноправност, људска и мањинска права. Организатор и суорганизатор је различитих семинара и стручних конференција.

Остварени бодови по попуњеном обрасцу пријаве за члана комисије: 80.

7. **Стевица Карапанџин** из Београда, официр Војске Србије у пензији, има завршене декторске студије и више од 30 година искуства у струци. Учесник је већег броја семинара, курсева, обука из области јавног информисања и медија. Објавио је више радова из области медија, и учествовао као предавач на догађајима од међународног значаја у области јавног информисања.

Остварени бодови по попуњеном образцу пријаве за члана комисије: 100.

8. **Ненад Перић** из Београда, у новинарству је од 20-30 година. Доктор је комуниколошких наука, магистар продукције драмских уметности и медија. Радио је у НОРД д.о.о Панчево као маркетинг менаџер, затим као наставник и професор на Високој струковној школи за пропаганду и односе са јавношћу, Београд, затим као професор на Универзитету Метрополитан у Београду, а последњих година као стручни саветникна Институту за српску културу Приштина – Лепосавић.

Аутор је и предавач курса Медија планирање одржан у Високој струковној школи за пропаганду и односе с јавношћу у Београду. Докторирао је на Факултету за културу и медије у Београду и магистрирао на Факултету драмских уметности у Београду. Аутор је више објављених дела из области јавног информисања и медија.

Остварени бодови по попуњеном обрасцу пријаве за члана комисије: 95.

9. **Бранимир Груловић** из Београда, у новинарству је више од 30 година. Радио је као генерални директор РТВ Студио Б, директор продукције и главни и одговорни уредник Радио Пинк БиХ, помоћник главног и одговорног уредника Глас Српске, дневне новине Бања Лука, професор на студијама из области медија Колеџ Бања Лука и као директор информативног програма на РТВ Војводина. Дипломирао је на Факултету за казалиште, филм и ТВ Загреб, као и на факултету политичких наука у Бања Луци.

Остварени бодови по попуњеном обрасцу пријаве за члана комисије: 95.

10. **Милош Рајковић** из Београда,у новинарству је више од 30 година. Завршио је Факултет за менаџмент у Новом Саду. Био је члан Савета РЕМ-а, новинар уредник у Листу Сведок, аутор и уредник на Телевизији БН и Happy TV, радио је у Студио Б (као новинар сарадник, уредник и директор продукције) и на Супер ТВ Суботица. Учесник је већег броја семинара, курсева, обука из области јавног информисања и медија.

Остварени бодови по попуњеном обрасцу пријаве за члана комисије: 95.

11. **Милијан Николић** из Лознице, дипломирао је на Економском факултету у Београду, 15 година радног искуства радећи у медију – Лотел плус д.о.о. – Телевизија Лотел Плус као директор маркетинга и као извршни директор. Стекао је диплому Специјализације за привредну пропаганду на пословној школи ЈИН Центра – Југословенског института за новинарство у Београду. Аутор и коаутор више објављених/емитованих радио и телевизијских емисија.

Остварени бодови по попуњеном обрасцу пријаве за члана комисије: 78.